Hlavný rozdiel je možné pozorovať v konštrukčnom spracovaní. Zatiaľ čo štandardná chladnička disponuje dobre známym usporiadaním, pri ktorom je mraziaca časť uložená pod tou chladiacou, v prípade americkej chladničky sú zväčša umiestnené obe časti rovnocenne – vedľa seba. Vďaka dvojdverovému či štvordverovému prevedeniu ponúkajú americké chladničky omnoho viac priestoru na chladenie i mrazenie. Pomerne často býva ich súčasťou aj výrobník a dávkovač ľadu, resp. minibar a nápojový automat. V prípade štandardných chladničiek je to skôr výnimkou. Vo všeobecnosti tak môžeme povedať, že americké chladničky sú objemnejšie a ponúkajú viacero funkcionalít navyše. Na druhej strane sú však aj hlučnejšie a spotrebujú viac elektrickej energie. \r